PHR

A Praetorianus Harcászati Rendszer mindenkori csúcstechnológiával ellátott harcászati rendszer, melyet a Praetoriánus gárda tagjai használtak. Általánosságban elmondható róla, hogy a civil, de még az katonaság számára elérhető csúcstechnológiát is bőven túlszárnyalja. A PHR-számítógépek olyan kapuk, amelyeken keresztül a hiperracionális tér benyomul, áttör a megtapasztalható világba, és magával hozza mindazt, amit a rendszer perifériaként értelmezve odaát tárol. A benyomulás négy különböző színű fénysugár formájában történik, ezeket nevezik ikonoknak. A piros ikon egy kézifegyvertár, amelyben a modernkori harcászat összes ismert fegyvere megtalálható. A kék ikon nukleár–stratégiai és taktikai csapásmérő rendszereket hordoz. A sárga ikonban találhatók az egyéni védelmi rendszerek, amiket bármire vagy bárkire fel lehet kapcsolni, ha szükséges, végül a fehér ikon egy speciális lomtár, amibe bármit (de nem bárkit!) el lehet helyezni vagy kivenni onnan, a fejlesztés 2673-as állása szerint elsőként korlátozott méret– és súlyarányok figyelembevétele mellett. A rendszer sok későbbi fejlesztésnek jelentette alapját.
Category:Eszközök
Category:Pajzsok/páncélok